text: Så koges der igen suppe i Esbjerg
  29 december 2011 kl. 09.02
  Produktionen hos Mou supper har ligget stille i tre uger som følge af en brand. Nu koges der omsider suppe igen i Esbjerg.
  Siden branden for tre uger siden på Mou supper i Tarp ved Esbjerg, har de arbejdet for at få gang i suppekogeriet igen.
  Det er nu lykkedes, skriver JydskeVestkysten.
  Det er Tulip, der ejer suppefabrikken.
  Brandteknisk Institut mener ifølge JydskeVestkysten, at brandårsagen var en defekt hydraulikstation på taget.
  